Rambekk inn for skadet Kippe
ARTIKKELEN ER OVER 14 ÅR GAMMEL Dermed blir det omrokkering i Lillestrøms bakre firer. Selv om Uwe Rösler ikke har gitt spillerne laget ennå, tyder alt på at Anders Rambekk skyves inn i midtforsvaret og Shane Stefanutto overtar venstrebacken. - Jeg skulle gjerne spilt selv, men må høre på hva legene sier. Lars Kolsrud kikket på bildene av ansiktet med og fant i samråd med andre leger ut at det ikke er forsvarlig å spille, sier Kippe til VG Nett. Slipper operasjon? Først i morgen får midtstopperen svaret på om han slipper operasjon på grunn av de to bruddene han pådro seg i møtet med Viking i Stavanger. - Alt virker egentlig greit. Hevelsen har gått ned og jeg håper å spille igjen neste helg, såfremt jeg slipper operasjonen. - Hva tror du om Rambekk i din posisjon? - Det går nok greit, han har spilt der tidligere òg. Ikke skremt av RBK Faktum er at han kun har fire treningskamper for Lillestrøm på stopper-samvittigheten. Tre av de endte med seier, mens det ble tap mot Sandefjord. Spilleren selv er dog ikke skremt søvnløs over at Rosenborg venter på Åråsen i kveld. - Vi tror på oss selv uansett motstander, sier den 190 centimeter lange spilleren til Romerikes Blad før gjensynet med tidligere lagkamerat Frode Johnsen på topp hos gjestene. - Når det gjelder Frode Johnsen, er det mange år siden jeg spilte sammen med ham i Odd. Han er ikke bare en flik hodespiller, men også lur bevegelsene i boksen.
Frode Kippe (27) tror han slipper operasjon, men kamp mot Rosenborg blir det uansett ikke.